बैठक से नदारद अफसरों पर होगी कार्रवाई
उपखंडस्तरीय सतर्कता समिति की बैठक एसडीएम जयप्रकाश नारायण की अध्यक्षता में संपन्न हुई। बैठक में जमीनों पर अतिक्रमण तथा दलितों से पक्षपात के मामले सामने आए। बैठक में अनुपस्थित श्रीनगर विकास अधिकारी अन्य अफसरों के खिलाफ अनुशासनात्मक कार्रवाई के निर्देश दिए गए।
बैठक में बाघसुरी निवासी रतनलाल गुर्जर के घर के बारे में शिकायत पर विकास अधिकारी पीसांगन को कार्रवाई की रिपोर्ट लेकर उपस्थित होने के निर्देश दिए गए। इसी प्रकार देराठू निवासी सतीश दाधीच की मेन लाईन से पानी नहीं मिलने तथा लोहरवाड़ा निवासी मदनदास पुत्र रामचंद ने रास्ता बंद कर बाड़े बना लेने की शिकायत की। लोहरवाड़ा के ही श्यामलाल मालावत ने खसरा नंबर 368 पर दीवार बनाकर अतिक्रमण कर लेने की शिकायत की। जिला शिक्षा अधिकारी अजमेर की ढाल विद्यालय की जमीन को अतिक्रमण से मुक्त कराने की शिकायत के समाधान के लिए तहसीलदार को कार्यवाही तुरंत करने के आदेश दिए गए। न्यारां के ग्रामवासियों ने दलितों पिछड़ों के बाड़ों को सरकारी जमीन में शामिल करवाने तथा गुर्जरों को बाड़ों को छोड़ देने की शिकायत की। तहसीलदार ने बताया कि प्रकरण में भू राजस्व अधिनियम में कार्रवाई कर दी गई इसलिए मामले को निस्तारित मान लिया गया।
अतिक्रमणकी शिकायत
भटियानीके ग्रामवासियों ने भी समिति के समक्ष शिकायत की कि गांव के कुछ लोगों ने चरागाह की भूमि पर अतिक्रमण कर लिया है जिस पर तहसीलदार को शिकायत की जांच कर रिपोर्ट प्रस्तुत करने के निर्देश दिए गए। बैठक में तहसीलदार सुनील कटेवा, पीएमओ नसीराबाद डॉ. आर.के. गुप्ता, एईएन पीडब्ल्यूडी पीएन माहेश्वरी, एईएन विद्युत निगम मुकेश जैन, शकुंतला देवी पशुपालन विभाग तथा अशोक शर्मा प्रारंभिक शिक्षाक अधिकारी श्रीनगर थे लेकिन विकास अधिकारी श्रीनगर तथा अन्य अनुपस्थित अधिकारियों के विरुद्ध अनुशासनात्मक कार्रवाई के लिए जिला कलक्टर को लिखने के आदेश दिए गए।
hin_Deva hin_Deva hin_Deva hin_Deva hin_Deva